

**ÁLLÁSLEHETŐSÉG Tetra Pak - Minőségellenőr munkakör**

A Tetra Pak a világ vezető élelmiszer-feldolgozóipari rendszer- és csomagolóanyag-gyártó vállalata, amelynek célja, hogy biztonságos, innovatív és környezetbarát termékeivel nap mint nap százmilliók élelmiszerellátását segítse világszerte. Ma a Tetra Pak az egyetlen olyan nemzetközi nagyvállalat a világon, amely képes integrált feldolgozó-, csomagoló-, elosztó gépsorokat és üzemi megoldásokat kínálni az élelmiszer-feldolgozásban. A Tetra Pak több mint 25.000 főt foglalkoztat több mint 170 országban. A ”MEGŐRZI, AMI JÓ” mottó, a Tetra Paknak azt a célját közvetíti, hogy a világ minden részére biztonságos és egészséges élelmiszert juttasson el.

**Budaörsi gyárunkba**, jelenleg egy precíz és elkötelezett kollégát keresünk

**Minőségellenőr** pozícióba, három műszakos munkarenddel

Az új munkatársunk egy fiatalos csapat részeként felelős lesz a termelésből kikerülő csomagolóanyag ellenőrzéséért

**Főbb feladataid** a következők lennének:

• Gyártásközi és késztermék minőségellenőrzése

• a minőségellenőrzés dokumentumainak aktualizálása

• részvétel folyamat auditokban

• a nem- megfelelő csomagolóanyag minőségellenőrzési méréseinek elvégzése

• az esetleges hibák feltárásának támogatása

• az alap-és segédanyagok minőségellenőrzési méréseinek elvégzése igény szerint

• a laboratóriumi mérőeszközök felügyelete, kalibrálások megszervezése

• minőségügyi bizonyítványok kiállítása és továbbítása a vevők felé

• a laboratórium rendjének és az ott folyó munka szervezettségének biztosítása

• minőségellenőrzési program végrehajtása a központi előírások figyelembevételével.

**Téged keresünk, ha:**

• van legalább középfokú végzettséged és néhány éves gyakorlatod gyártás területén, valamint a minőségbiztosításban

• van legalább középfokú angol nyelvtudásod melyet inkább írásban és alkalmanként szóban is használnál

• nem okoz gondot a 3 műszak és hétvégi munkarend vállalása

• rendelkezel számítástechnikai ismerettel

• találkoztál már gyártási folyamatokkal és minőségbiztosítási rendszerekkel előnyödre válhat

• szeretsz csapatban dolgozni

• hatékony problémamegoldó vagy

• van némi analitikai készséged.

**Amit kínálunk:**

Budapest belvárosából induló a műszakokhoz igazodó ingyenes céges busz

• bejelentett, stabil munkaviszony

• nemzetközi tapasztalatot

• fiatalos csapatot

• folyamatos fejlődési lehetőség

• versenyképes fizetés

• előrelépési lehetőséget

• önkéntes nyugdíjpénztári hozzájárulást

• sportolási lehetőséget helyben

**Várjuk jelentkezésed!**

Ha a tagja szeretne lenni egy piacvezető, nemzetközi vállalatnak, amely vonzó foglalkoztatási feltételeket kínál globális lehetőségeket, **várjuk jelentkezésed a www.tetrapak.com honlapon keresztül.**